ร้านอาหารบรรยากาศชิว ๆ เหมาะกับการนั่งคุยสังสรรค์ดับเพื่อน ๆ หลังเลิกงาน โดดเด่นด้วยเก้าอี้หลากหลายสี และมีดนตรีสดให้ฟังกันชิว ๆ วันที่ตาลไปเค้าร้องเพลงของ Elvis ค่ะ ลูกค้าคุณลุงต่างชาติในร้านนี่ถึงกับลุกขึ้นโชว์สเต็ปเทพกันเลยทีเดียว ^_____^

ร้านอยู่ที่ Asiatique The Riverfront โกดัง 9 ตรอก 2 สังเกตุเก้าอี้เอาล่ะกัน มองหาร้านที่มีเก้าอี้หลาย ๆ สี ตาลอาศัยระบบขนส่งสาธารณะค่ะ เดินทางโดยรถไฟฟ้าลงสถานีสะพานตากสิน เดินออกทางออกที่2 ไปท่าเรือสาทรเพื่อไปต่อเรือของ Asiatique ซึ่งแน่นอนว่าฟรี 555555

อาหารมีบริการทั้งอาหารไทยและอาหารอิตาเลี่ยนให้เลือกทาน ส่วนเครื่องดื่มก็มีหลากหลายเช่นกัน อ้อ! มีของหวานด้วยนะ >///<.... วันที่ตาลไปตาลสั่งของกินเล่นกับสลัดแล้วก็อาหารอิตาเลี่ยนหนึ่งอย่าง

1.ไก่ตะไคร้กรอบ (120.-): ไก่ทอดประมาณ 4-5 ชิ้นน่ารัก ๆ เสิร์ฟมากับน้ำจิ้มไก่ จานนี้ต่างจากที่จินตนาการไว้นิดหน่อย ซึ่งในจินตนาการตาลคิดว่ามันควรจะมีอะไรเขียว ๆ มาบ้างนิดนึง รสชาติไก่มีความเป็นตะไคร้นิด ๆ บาง ๆ เบา ๆ เรียกว่าตะไคร้แบบ light ล่ะกัน กรอบสมชื่อ แต่ทิ้งไว้นานอาจจะไม่กรอบ (มั้ง) :D ระดับความพอใจให้ที่กลาง ๆ แบบไม่ได้อร่อยจนถึงขั้นว่าชอบ แต่รสชาติก็ไม่ได้แย่

2. สลัดผักทะเลรวม (180.-): ผักสด+ทะเลรวมมีทั้งกุ้ง หอยแมลงภู่แกะเปลือก ปลาหมึก และกุ้ง 1 ตัว น้ำสลัดเป็ยสลัดน้ำใส เป็นรสที่ตาลไม่พิศมัยเท่าไหร่ :D ตาลชอบน้ำสลัดครีมมากกว่า จานนี้ถ้าสั่งอีกคงขอเปลี่ยนเป็นน้ำสลัดแบบครีม

3. สปาเกตตี้คาโบนาร่า (215.-): จานนี้แนะนำค่ะ หน้าตาดูธรรมดาเหมือนสปาเกตตี้ทั่วไปแต่อร่อยจนเลียจานกันเลยทีเดียว แถมอยากสั่งเบิ้ลด้วย ตาลชอบซอสของทางร้านค่ะซอสเจ้มจ้นกำลังดี ถ้าโรยเบคอนกรอบด้วยนี่ระดับความพริ้มจะเพิ่มขึ้นอีกระดับ ใครไปอย่าลืมสั่งนะคะ ^_^

4. เฟร้นซ์ฟรายส์ (80.-): ว่าจะไม่พูดถึงล่ะ ทุกคนก็เคยกินกันเนอะ รสชาติก็เหมือนเฟร้นซ์ฟรายส์แหละ 555 

5. มิ้นท์เลม่อน (70.-): สั่งไปว่าไม่หวาน ได้มารสชาติกำลังดีเลย ไม่หวานเกินไป มีรสเปรี้ยวของมะนาวปั่นกับใบมิ้นท์ ตาลชอบมิ้นท์อยู่แล้วด้วยเลยเลือกสั่งค่ะ ระดับพอใจให้กลาง ๆ ค่ะ

รีวีวจบแล้ว ถ้าใครไปทานอาหารร้านนี้ ถ้าใครชอบทานอาหารอิตาเลี่ยน ตาลแนะนำที่จะต้องสั่งเลยคือ สปาเกตตี้คาโบนาร่า ห้ามพลาดเชียว แล้วจะหาว่าไม่บอก ถ้าตาลไปครั้งหน้าตาลคิดว่าจะสั่งอาหารอิตาเลี่ยนมาลองค่ะ ตอนนี้มโนว่าเค้าคงทำอาหารอิตาเลี่ยนอร่อยกว่าอาหารไทย อิอิ